ດວງເດືອນ ມີອາຍຸແກ່ ກວ່າທີ່ຄາດຄິດກັນໄວ້ ໃນຂັ້ນຕົ້ນ
ຂໍ້ມູນໃໝ່ຕ່າງໆທີ່ວ່ານີ້ ໝາຍຄວາມວ່າ ດວງເດືອນ ໄດ້ໂຄຈອນ ອ້ອມໜ່ວຍໂລກ ມາໄດ້​ພຽງແຕ່ 60 ລ້ານປີເທົ່ານັ້ນ ຫຼັງຈາກການກຳເໜີດ ຂອງລະບົບສຸຣິຍະຈັກກະວານ.
ດວງເດືອນຂອງພວກເຮົານີ້ ໄດ້ຢູ່ກັບພວກເຮົາມາ ເປັນເວລາ 4 ພັນລ້ານປີ ແລ້ວ ເປັນເພື່ອນຄູ່ໃຈຂອງພວກເຮົາ ຄ່ອຍໆຊຸກແລະຍູ້ຄື້ນຟອງຂຶ້ນລົງຂອງທະເລ ຢູ່ໃນໂລກຂອງພວກເຮົາ ວິທະຍາສາດໃໝ່ບາງຢ່າງ ໄດ້ກັບຄືນໄປຫາສາຍພົວພັນ ດັ່ງກ່າວໃນເວລາປະມານສອງສາມຮ້ອຍລ້ານປີ ຊຶ່ງຈະຊ່ອຍ ຕອບຄຳຖາມ ທີ່ສຳຄັນ ທາງດ້ານວິທະຍາສາດສອງສາມຂໍ້ ດັ່ງນັກຂ່າວ ມີລາຍງານ ຊຶ່ງວັນນະສອນ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ພວກນັກດາຣາສາດ ຈາກສູນກາງອາວະກາດ Goddard Space Center ໄດ້ພາກັນເຊື່ອມາ ເປັນເວລາຍາວນານແລ້ວວ່າ ດວງເດືອນໄດ້ປະກອບຮູບຮ່າງຂຶ້ນ ໃນຕອນທີ່ ກ້ອນຫີນໜ່ວຍ ໃຫຍ່ຂະໜາດເທົ່າກັບດາວພະອັງຄານເຂົ້າປະທະກັບ ໜ່ວຍໂລກທີ່ຍັງອາຍຸອ່ອນຢູ່ ເມື່ອດົນກວ່າ 4 ພັນ 3 ຮ້ອຍລ້ານປີຜ່ານມາ ເສດຊາກຕ່າງໆດັ່ງກ່າວໄດ້ປະກອບເຂົ້າກັນ ແລ້ວກາຍມາເປັນດວງເດືອນ ແຕ່ແລ້ວ ແຮງກະທົບດັ່ງກ່າວ ເມື່ອ 4 ພັນ 3 ຮ້ອຍລ້ານປີນັ້ນ ໄດ້ເຮັດໃຫ້ນັກຊີວະ ວິທະຍາສາດດ້ານວິວັດທະນາການງົງງັນໄປໜ້ອຍນຶ່ງ ເພາະວ່າ ມັນບໍ່ໄດ້ສະແດງ ໃຫ້ເຫັນວ່າມີຊີວິດອັນໃດ ໃນເວລາຕໍ່ມາຫຼັງຈາກນັ້ນ ບໍ່ວ່າຈະດົນປານໃດແລ້ວກໍຕາມ ທ່ານນາງ Melanie Barboni ນັກວິໄຈ ຈາກມະຫາວິທະຍາໄລແຫ່ງລັດ ທີ່ Los Angeles ຫຼື UCLA ກ່າວວ່າ ເພາະສະນັ້ນ ທ່ານນາງ Barboni ແລະເພື່ອນຮ່ວມງານຂອງເພິ່ນ ຈຶ່ງໄດ້ສືບຕໍ່ຄົ້ນຄວ້າ ໄປຕື່ມ ຊອກຫາມື້ວັນທີ່ແທ້ຈິງຂອງການກໍ່ຕົວເປັນດວງເດືອນ ພວກເພິ່ນໄດ້ຄົ້ນພົບມື້ວັນດັ່ງກ່າວ ໂດຍການສຳຫຼວດເບິ່ງຫາແຮ່ທາດ ທີ່ເອີ້ນວ່າ Zircon ທີ່ບັນຈຸ ເສດສ່ວນຕ່າງໆຂອງກ້ອນຫີນຈາກດວງເດືອນ ທີ່ ພວກນັກອາວະ ກາດ ຍານ Apollo ໄດ້ນຳ ເອົາລົງມາສູ່ໂລກຂອງເຮົາ ທ່ານນາງ Barboni ກ່າວຕື່ມອີກວ່າ ຈຳນວນປີພິເສດຕ່າງໆເຫຼົ່ານັ້ນ ແກ້ໄຂບັນຫາອາຍຸຂອງຊີວິດ ທັງຍັງໄດ້ໃຫ້ຄວາມ ກະຈ່າງແຈ້ງ ແກ່ບັນດາ ນັກວິທະຍາສາດທັງຫຼາຍໃຫ້ເຂົ້າໃຈດີຂຶ້ນ ກ່ຽວກັບວ່າ ຊີວິດປະກອບຂຶ້ນໄດ້ຢ່າງໃດ ແລະວ່າ ຢູ່ໃນດາວດວງອື່ນໆມັນກໍປະກອບຂຶ້ນໄດ້ຢ່າງໃດ ທ່ານນາງ Barboni ກ່າວຕື່ມອີກວ່າ ຂໍ້ມູນໃໝ່ຕ່າງໆທີ່ວ່ານີ້ ໝາຍຄວາມວ່າ ດວງເດືອນ ໄດ້ໂຄຈອນອ້ອມຮອບໜ່ວຍ ໂລກມາໄດ້ພຽງແຕ່ 60 ລ້ານປີເທົ່ານັ້ນ ຫຼັງຈາກການກຳເໜີດຂອງລະບົບສຸຣິຍະ ຈັກກະວານ